— 226 — 



De 169 endemiske Arter hører til 83 forskellige Slægter. Af 

 disse Slægter er kun 7 endemiske, nemlig følgende : 



Borzczowia Bunge. (Ghenopodiacé). 



Piptoptera Bunge. ( „ ). 



Chartoloma Bunge. (Grucifer). 



Cithareloma Bunge. ( „ ). 



Smirnowia Bunge. (Papilionacé). 



Holopleura Rgl. & Schm. (Umbellifer). 



Miltianthus Bunge. (Zygophyllacé). 

 Disse Slægter er monotype undtagen Cithareloma, som har to Arter. 



Af de to Ghenopodiacéer staar Borszczowia nær ved Suæda 

 og Bienertia, medens Piptoptera er beslægtet med Halanthium og 

 andre Anabaseer. De hører altsaa begge til Plantegrupper, som 

 er vidt udbredte i Transkaspien og omliggende Lande. 



De to Gruciferer er vistnok begge vel begrundede Slægter, 

 men de har dog begge nære Slægtninge: Chartoloma staar nær 

 ved Isatis, Tauscheria og Sameraria, af hvilke Tauscheria hører 

 hjemme i Inder-Asien og de to andre i Vest-Asien og de østlige 

 Middelhavslande. Cithareloma er beslægtet med en Række orien- 

 talske Hesperidé-Slægter, saasom Farsetia, Erernobium (N. Afrika),. 

 Malcolmia. 



Om Smirnowia's Slægtsret synes der heller ikke at være Tvivl, ja 

 den er vist den af de endemiske Slægter, der staar mest ensomt. 

 Den er i Slægt med Sphaerophysa, som ligeledes er inderasiatisk, 

 og med Colutea, som er udbredt fra Syd-Europa til det vestlige 

 Himalaya. 



Holopleura er, saavidt jeg ved, utilstrækkelig bekendt, og der 

 er maaske Tvivl om dens Slægtsret. Regel siger, at den er beslægtet 

 med Carum og Rumia. Og Miltianthus endelig staar Zygophyl- 

 lum nær. 



Blandt de endemiske Arter er der næppe nogen, der staar 

 isoleret. Hvor som helst man vil gribe ind, vil man kunne paavise 

 beslægtede Arter i de omgivende Lande, og da navnlig imod Syd og 

 Sydvest. Ved mere indgaaende systematiske Studier vil man sikkert 

 kunne opstille en Mængde Par af vikarierende Arter. Jeg har ikke 

 foretaget saadanne Studier, men indskrænket mig til at undersøge Ud- 

 bredelsen af de Slægter, der har endemiske Arter i Transkaspiens 

 Lavland. Følgende Slægter har deres Hovedudbredelse i Middel- 

 havslandene, navnlig i de østlige, samt Forasien, hvorfra nogle af 

 dem gaar helt ind i Centralasien. 



